
ΤΕΥΧΟΣ ΔΕΥΤΕΡΟ 


Αρ 


. Φύλλου 5839 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αύξηση του Μετοχικού Κεφαλαίου της Ελληνικής 
Αεροπορικής Βιομηχανίας (Ε.Α.Β. Α.Ε.) Α.Ε. 

2 Προϋποθέσεις, προσόντα και διαδικασία για την 
επιλογή του Συντονιστή Οδοντίατρου Υγειονομι¬ 
κής Περιφέρειας (Σ.Οδ.Υ.Π.). 

3 Τροποποίηση και συμπλήρωση της ΥΠΠΟΑ/ΓΔΥΑ/ 
ΑΤΔΑΔΤΑ/546096/27389/5355/20-12-2017 (ΑΔΑ: 
60ΦΓ4653Π4-ΜΧΩ) απόφασης καθιέρωσης υπε- 
ρωριακής απασχόλησης για το προσωπικό της Γε¬ 
νικής Γραμματείας Αθλητισμού που υπηρετεί στα 
Γραφεία του Υφυπουργού Πολιτισμού και Αθλη¬ 
τισμού και του Γενικού Γραμματέα Αθλητισμού 
και δεν καλύπτει οργανικές θέσεις καθώς και για 
προσωπικό της ΓΓΑ που υπηρετούν στη Διεύθυν¬ 
ση Οικονομικής Υποστήριξης Τομέα Αθλητισμού 
και στο Γραφείο Τύπου και Δημοσίων Σχέσεων για 
θέματα αρμοδιότητας Γ.Γ.Α. 


ΑΠΟΦΑΣΕΙΣ 

Αριθμ. ΜΑΔΚΑΕΣ 0003 954 ΕΞ 2018 (1) 

Αύξηση του Μετοχικού Κεφαλαίου της Ελληνι¬ 
κής Αεροπορικής Βιομηχανίας (Ε.Α.Β. Α.Ε.) Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του ν. 2303/1995 
(ΦΕΚ 80/Α75.5.1995) «Πληρωμή αποδοχών δημοσίων 
υπαλλήλων μέσω Τραπεζικού Συστήματος και άλλες δι¬ 
ατάξεις», όπως ισχύει. 

2. Τις διατάξεις του άρθρου 12 του ν. 2469/1997 
(ΦΕΚ 38/Α714.03.1997) «Περιορισμός Κρατικών Δαπα¬ 
νών». 

3. Τις διατάξεις του άρθρου 1 του ν. 43/1975 (ΦΕΚ 39/ 
Α716.05.1975) «Περί ιδρύσεως Εθνικής Βιομηχανίας Αε¬ 
ροπορικού Υλικού», όπως ισχύει. 


4. Τις διατάξεις της παρ. 1 του άρθρου 44 του ν. 1947/ 
1991 (ΦΕΚ 72/Α714.05.1991) «Απλούστευση φορολογι¬ 
κών διαδικασιών και άλλες διατάξεις». 

5. Το άρθρο 31 του π.δ. 142/2017 (ΦΕΚ 181/Α723.11.17) 
«Οργανισμός Υπουργείου Οικονομικών». 

6. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α72015). 

7. Την αριθμ. οικ.2/17621/0025 απόφαση του Υπουρ¬ 
γού Οικονομικών(ΦΕΚ 565/Β' 2-3-2012). 

8. Την από 10-07-2018 κατάσταση ληξιπροθέσμων 
χρεών της Δ.Ο.Υ. ΦΑΕ ΑΘΗΝΩΝ και του Κέντρου Ελέγχου 
Μεγάλων Επιχειρήσεων (ΚΕΜΕΕΠ). 

9. Το πρακτικό της από 15-11-2018 απόφασης της 
έκτακτης γενικής συνέλευσης των μετόχων της Ε.Α.Β. 
Α.Ε., αποφασίζουμε: 

1. Εγκρίνουμε την αύξηση του μετοχικού κεφαλαίου 
της Ελληνικής Αεροπορικής Βιομηχανίας (ΕΑΒ ΑΕ) κατά το 
ποσό των τετρακοσίων εβδομήντα εννέα εκατομμυρίων 
διακοσίων πενήντα τριών χιλιάδων τετρακοσίων ογδό¬ 
ντα ευρώ €479.253.480,00 με την έκδοση 15.975.116 
νέων μετοχών ονομαστικής αξίας €30 εκάστη, οι οποίες 
θα αναληφθούν αποκλειστικά από το Ελληνικό Δημόσιο. 
Η καταβολή του ως άνω ποσού θα γίνει με συμψηφισμό 
ισόποσων οφειλών της ΕΑΒ ΑΕ προς το Ελληνικό Δημό¬ 
σιο οι οποίες αποσβένονται και συγκεκριμένα ποσού 
€479.253.501,76 που είναι βεβαιωμένο στη Δ.Ο.Υ. ΦΑΕ 
ΑΘΗΝΩΝ. Η διαφορά των €21,76 θα καταβληθεί μετρη- 
τοίς από την ΕΑΒ ΑΕ στο Ελληνικό Δημόσιο. 

2. Η Δ.Ο.Υ. ΦΑΕ ΑΘΗΝΩΝ και το Κέντρο Ελέγχου Με¬ 
γάλων Επιχειρήσεων (ΚΕΜΕΕΠ) στους οποίους κοινο¬ 
ποιείται η παρούσα θα μεριμνήσουν για την αντίστοιχη 
διαγραφή του ποσού των €479.253.501,76 και την έκ¬ 
δοση σχετικού ΑΦΕΚ που θα γίνει οίκοθεν από αυτούς. 

Από την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2018 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5839/27.12.2018 


Αριθμ. Γ1 δ/Γ.Π. οικ 94594 (2) 

Προϋποθέσεις, προσόντα και διαδικασία για την 
επιλογή του Συντονιστή Οδοντίατρου Υγειονο¬ 
μικής Περιφέρειας (Σ.Οδ.Υ.Π.). 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. το άρθρο 18 παρ. 1 του ν. 4486/2017 «Μεταρρύθ¬ 
μιση της Πρωτοβάθμιας Φροντίδας Υγείας, επείγουσες 
ρυθμίσεις αρμοδιότητας Υπουργείου Υγείας και άλλες 
διατάξεις.» (ΦΕΚ 115 τ.Α'), 

2. το άρθρο 15 παρ. 3 υποπ. δ του π.δ. 121/2017 « Ορ¬ 
γανισμός του Υπουργείου Υγείας.» (ΦΕΚ 148 Α'), 

3. το από 21-9-2018 έγγραφο του Γραφείου Αναπλη¬ 
ρωτή Γενικού Γραμματέα περί αποδοχής προτάσεων της 
Ομάδας Εργασίας για την Πρωτοβάθμια Οδοντιατρική 
Φροντίδα, 

4. το αριθμ. 71722/20-9-2018 πρακτικό της συνεδριά¬ 
σεων της Ομάδας Εργασίας για την Πρωτοβάθμια Οδο¬ 
ντιατρική Φροντίδα, 

5. την αριθμ. Β1 α/οικ. 94835/5-12-2018 εισήγηση της 
Διεύθυνσης Προϋπολογισμού και Δημοσιονομικών Ανα¬ 
φορών, 

6. το γεγονός ότι από τις διατάξεις της παρούσας δε 
θα προκληθεί δαπάνη σε βάρος του κρατικού προϋπο¬ 
λογισμού, αποφασίζει: 

Άρθρο 1 

Διαδικασία για την επιλογή του Συντονιστή 
Οδοντίατρου Υγειονομικής Περιφέρειας 
(Σ.Οδ.Υ.Π.). 

1) Η προκήρυξη για τη θέση του Σ.Οδ.Υ.Π. πραγματο¬ 
ποιείται από όλες τις Υγειονομικές Περιφέρειες κάθε 3 
έτη, εντός του πρώτου δεκαημέρου του Φεβρουάριου. 
Η προκήρυξη αναρτάται αυθημερόν στην ιστοσελίδα 
της Υ.Πε. προκειμένου να λάβουν γνώση όλοι οι Οδ/τροι 
Ε.Σ.Υ. της περιοχής ευθύνης τους. Οι αιτήσεις και τα βιο- 
γραφικά των υποψηφίων υποβάλλονται εντός ένα μήνα 
από την ημερομηνία της προκήρυξης. 

2) α) Ο Σ.Οδ.Υ.Π. και ο αναπληρωτής του ορίζονται 
με απόφαση του Διοικητή της Υ.Πε. μετά από γνωμο¬ 
δότηση Ομάδας Εργασίας που συγκροτείται για αυτό 
το σκοπό. Η Ομάδα Εργασίας εισηγείται αναφορικά με 
την επιλογή του Σ.Οδ.Υ.Π. και του αναπληρωτή του, ή 
περισσότερων Σ.Οδ.Υ.Π, των αναπληρωτών τους και 
της περιοχής ευθύνης τους, καθώς και για τους επιλα- 
χόντες αυτών. Η απόφαση ορισμού του/των Σ.Οδ.Υ.Π. 
εκδίδεται από τον Διοικητή έως την 10η Ιουλίου και 
κοινοποιείται στο Υπουργείο Υγείας, στους κατά τό¬ 
πους Οδοντιατρικούς Συλλόγους και στις κατά τόπους 
Δ/νσεις Πρωτοβάθμιας και Δευτεροβάθμιας Εκπαίδευ¬ 
σης του Υπουργείου Παιδείας, Έρευνας και θρησκευ¬ 
μάτων. 

β) Σε περίπτωση που για οποιοδήποτε λόγο κενωθεί 
θέση Σ.Οδ.Υ.Π., ο Διοικητής της Υ.Πε. ορίζει ως Σ.Οδ.Υ.Π. 
τον ορισμένο με την προηγηθείσα απόφαση αναπληρω¬ 
τή και ως αναπληρωτή Σ.Οδ.Υ.Π. τον πρώτο επιλαχόντα. 
Στην περίπτωση κένωσης θέσης αναπληρωτή Σ.Οδ.Υ.Π. 
τη θέση καταλαμβάνει επίσης ο πρώτος επιλαχών. 


γ) Στην περίπτωση που η Ομάδα Εργασίας διαπιστώσει 
ότι οι υποψήφιοι Σ.Οδ.Υ.Π. δε διαθέτουν επαρκή προσό¬ 
ντα για την άσκηση των καθηκόντων τους εισηγείται προς 
τον Διοικητή της Υ.Πε. να ορίσει Σ.Οδ.Υ.Π. μεταξύ των 
υπηρετούντων Οδοντιάτρων Ε.Σ.Υ. με βαθμό Διευθυντή. 

3) Η ανωτέρω Ομάδα Εργασίας συγκροτείται όταν 
ολοκληρωθεί η υποβολή υποψηφιοτήτων και απο- 
τελείται από τα μέλη του Επιστημονικού Συμβουλίου 
Πρωτοβάθμιας Φροντίδας Υγείας της Δ.Υ.Πε. και από 2 
Οδοντίατρους κλάδου Ε.Σ.Υ. με βαθμό Διευθυντή που 
υπηρετούν σε Κέντρα Υγείας ή Νοσοκομεία της Υ.Πε, 
και τους αναπληρωτές τους, οι οποίοι προκύπτουν από 
κλήρωση μεταξύ των επτά αρχαιότερων. Αν δεν συμπλη¬ 
ρωθεί ο ανωτέρω απαιτούμενος αριθμός, στην κλήρωση 
συμμετέχουν και οι αρχαιότεροι Οδοντίατροι με βαθμό 
Δ/ντή μίας όμορης Υ.ΠΕ. μέχρι τη συμπλήρωση του αριθ¬ 
μού των επτά. Η συγκρότηση γίνεται με απόφαση του 
Διοικητή της ΥΠΕ εντός του Μαρτίου και το έργο της 
ολοκληρώνεται εντός του Ιουνίου, συμπεριλαμβανομέ- 
νης και της εξέτασης τυχόν ενστάσεων. 

4) Για την αξιολόγηση των υποψηφίων οι Οδοντί¬ 
ατροι μέλη της Ομάδας πραγματοποιούν τη σχετική 
εισήγηση προς τα υπόλοιπα μέλη της ομάδας με βάση 
τη μοριοδότηση του βιογραφικού των υποψηφίων. Η 
μοριοδότηση των βιογραφικών και η σειρά κατάταξης 
των υποψηφίων εγκρίνονται από την Ομάδα Εργασίας 
και αναρτώνται στην ιστοσελίδα της Δ.Υ.Πε με την εξα¬ 
σφάλιση της προστασίας των δεδομένων προσωπικού 
χαρακτήρα. Οι υποψήφιοι μπορούν να υποβάλλουν έν¬ 
σταση εντός 10 ημερών από την ανάρτησή τους. Μετά 
την εξέταση των ενστάσεων από την Ομάδα ακολουθεί 
το στάδιο των συνεντεύξεων των υποψηφίων, και ακο¬ 
λούθως η Ομάδα Εργασίας παραδίδει τη γνωμοδότη¬ 
σή της προς το Διοικητή της Υ.Πε. εισηγούμενη τον ή 
τους Σ.Οδ.Υ.Π και τους αναπληρωτές τους, καθώς και 
τον ενιαίο πίνακα επιλαχόντων αυτών. Στην ανωτέρω 
γνωμοδότηση περιλαμβάνεται και το πρακτικό κρίσης 
των ενστάσεων. 

Άρθρο 2 

Προϋποθέσεις- προσόντα υποψηφίων 

1) Οι υποψήφιοι είναι Οδοντίατροι κλάδου Ε.Σ.Υ. που 
υπηρετούν σε οργανική θέση σε Νοσοκομείο ή σε Κέ¬ 
ντρο Υγείας της οικείας Υ.Πε. και έχουν βαθμό Διευθυντή 
ή Επιμελητή Α'. 

2) Δεν τους έχουν επιβληθεί πειθαρχικές ή άλλου εί¬ 
δους ποινές και κυρώσεις. 

3) Τα προσόντα που αξιολογούνται από την Ομάδα 
Εργασίας και η μοριοδότησή τους έχουν ως εξής: 

α) Έως 70 μόρια κατά την αξιολόγηση του βιογραφικού 
(10 μόρια από μεταπτυχιακό τίτλο σπουδών συναφή με 
την Προληπτική και Κοινωνική Οδοντιατρική, Δημόσια 
Υγεία, Διοίκηση Υπηρεσιών Υγείας, 15 μόρια από διδα¬ 
κτορικό τίτλο συναφή με την Προληπτική και Κοινωνι¬ 
κή Οδοντιατρική, Δημόσια Υγεία, Διοίκηση Υπηρεσιών 
Υγείας έως 15 μόρια από συνεχιζόμενη επιστημονική 
κατάρτιση και δραστηριότητα (παρακολουθήσεις συ- 





Τεύχος Β' 5839/27.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


68507 


νεδρίων, παρουσιάσεις, συγγραφή άρθρων, διδακτικό 
έργο) σχετική με την Προληπτική και Κοινωνική Οδοντι¬ 
ατρική, Δημόσια Υγεία, Διοίκηση Υπηρεσιών Υγείας, έως 
20 μόρια από εμπειρία στο σχεδίασμά, την υλοποίηση 
και την αξιολόγηση προγραμμάτων αγωγής και προαγω¬ 
γής της στοματικής υγείας, έως 10 μόρια από ικανότητες 
διαχείρισης και οργάνωσης ανθρώπινου δυναμικού. 

Προϋπόθεση για τη μοριοδότηση των συναφών με¬ 
ταπτυχιακών και διδακτορικών τίτλων είναι να έχει ήδη 
αναγνωριστεί η συνάφειά τους από το Υπηρεσιακό Συμ¬ 
βούλιο των ιατρών του Ε.Σ.Υ. 

β) Έως 30 μόρια κατά την αξιολόγηση βάσει συνέντευξης. 

Άρθρο 3 

Έναρξη εφαρμογής 

Η πρώτη εφαρμογή των προβλεπομένων στην από¬ 
φαση θα πραγματοποιηθεί τον Φεβρουάριο του 2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 5 Δεκεμβρίου 2018 

Ο Υπουργός 

ΑΝΔΡΕΑΣ ΞΑΝΘΟΣ 


Αριθμ. ΥΠΠΟΑ/ΓΔΟΑ/ΔΥΑ/ (3) 

ΤΔΑΔ/657882/25683/4 724/3884 

Τροποποίηση και συμπλήρωση της ΥΠΠΟΑ/ 
ΓΔΥΑ/ΑΤΔΑΔΤΑ/546096/27389/5355/20-12-2017 
(ΑΔΑ: 60ΦΓ4653Π4-ΜΧΩ) απόφασης καθιέρω¬ 
σης υπερωριακής απασχόλησης για το προσω¬ 
πικό της Γενικής Γραμματείας Αθλητισμού που 
υπηρετεί στα Γραφεία του Υφυπουργού Πολιτι¬ 
σμού και Αθλητισμού και του Γενικού Γραμματέα 
Αθλητισμού και δεν καλύπτει οργανικές θέσεις 
καθώς και για προσωπικό της ΓΓΑ που υπηρετούν 
στη Διεύθυνση Οικονομικής ΥποστήριξηςΤομέα 
Αθλητισμού και στο Γραφείο Τύπου και Δημοσίων 
Σχέσεων για θέματα αρμοδιότητας Γ.Γ.Α. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 27 (παρ. 2 ε, περ. ιν) του ν. 1558/1985 
(ΦΕΚ 137 Α') «Κώδικας Νομοθεσίας για την Κυβέρνηση 
και τα κυβερνητικά όργανα» που κυρώθηκε με το άρ¬ 
θρο πρώτο του π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ 98 Α'). 

β) Των άρθρων 23,24 και 25 του ν. 4320/2015 «Ρυθμί¬ 
σεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρνη¬ 
σης και των κυβερνητικών οργάνων και λοιπές διατάξεις 
(ΦΕΚ 29 Α'). 

γ) Του άρθρου 9 του ν. 4326/2015 «Επείγοντα μέτρα 
για την αντιμετώπιση της βίας στον αθλητισμό και άλλες 
διατάξεις» (ΦΕΚ 49 Α'). 


δ) Του άρθρου 20 του ν. 4354/2015 (ΦΕΚ 176Α') «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

ε) Του π.δ. 4/2018 «Οργανισμός Υπουργείου Πολι¬ 
τισμού και Αθλητισμού» (ΦΕΚ 7/Α722-01-2018), όπως 
ισχύει. 

στ) Του π.δ. 70/2015 «Ανασύσταση των Υπουργείων 
Πολιτισμού και Αθλητισμού...» (ΦΕΚ 114 Α'). 

ζ) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και 

2. Την αριθμ. ΥΠΠΟΑ/375614/9900/11-11-2016 από¬ 
φαση του Πρωθυπουργού και της Υπουργού Πολιτι¬ 
σμού και Αθλητισμού, «Ανάθεση αρμοδιοτήτων στον 
Υφυπουργό Πολιτισμού και Αθλητισμού Γεώργιο Βασι- 
λειάδη» (ΦΕΚ 3672/Β711.11.2016). 

3. Την αριθμ. ΥΠΠΟΑ/ΓΔΟΑ/ΔΥΑ/ΤΔΑΔ/97295/4796/ 
434/325/28-02-2018 τροποποίηση απόφασης του 
Πρωθυπουργού και της Υπουργού Πολιτισμού και 
Αθλητισμού, «Ανάθεση αρμοδιοτήτων στον Υφυπουρ¬ 
γό Πολιτισμού και Αθλητισμού Γεώργιο Βασιλειάδη» 
(ΦΕΚ 852/Β709-03-2018). 

4. Την αριθμ. ΥΠΠΟΑ/ΓΔΟΑ/ΔΥΑ/ΤΔΑΔ/108471/5201/ 
552/439/13-03-2018, «Μεταβίβαση του δικαιώματος 
υπογραφής "Με εντολή Υφυπουργού" στο Γενικό Γραμ¬ 
ματέα Αθλητισμού, τον Προϊστάμενο Γενικής Διεύθυνσης 
Οργάνωσης Αθλητισμού, τους Προϊσταμένους Διευθύν¬ 
σεων καιΤμημάτωντης Γενικής Γραμματείας Αθλητισμού 
του Υπουργείου Πολιτισμού και Αθλητισμού, καθώς και 
των υπαγομένων στον Υφυπουργό υπηρεσιακών μονά¬ 
δων» (ΦΕΚ 987/Β720-03-2018). 

6. Την αριθμ. 2/31029/ΔΕΠ/06-05-2016 εγκύκλιο του 
Υπουργείου Οικονομικών με θέμα: «Παροχή οδηγιών 
για την εφαρμογή των διατάξεων του Κεφαλαίου Β'του 
ν. 4354/2015 (ΑΊ76). Μισθολογικές ρυθμίσεις των υπαλ¬ 
λήλων του Δημοσίου, των Οργανισμών Τοπικής Αυτο¬ 
διοίκησης (Ο.Τ.Α.) πρώτου και δεύτερου βαθμού, των 
Νομικών Προσώπων Δημοσίου (Ν.Π.Δ.Δ.) και Ιδιωτικού 
Δικαίου (Ν.Π.Ι.Δ.), καθώς και των ΔΕΚΟ του κεφ. Α'του 
ν. 3429/2005 (Α'314) και άλλες μισθολογικές διατάξεις». 

7. Το εισηγητικό σημείωμα της Διεύθυνσης Οικονομι¬ 
κής ΥποστήριξηςΤομέα Αθλητισμού της Γ.Γ.Α. 

8. Το αριθμ. ΥΠΠΟΑ/ΓΔΟΥ/ΔΟΥΤΑ/ΤΚΕΤΠΠΔΕΕΜ/ 
613698/39757/7289/4222/29-11-2018 έγγραφο του 
Τμήματος Κατάρτισης και Εκτέλεσης Τακτικού Προϋπο¬ 
λογισμού ΠΔΕ και Εκκαθάρισης Μισθοδοσίας της Διεύ¬ 
θυνσης Οικονομικής Υποστήριξης Τομέα Αθλητισμού 
του ΥΠΠΟΑ με θέμα: «Προϋπολογισμός και βεβαίωση 
δέσμευσης πίστωσης για υπερωριακή εργασία στα γρα¬ 
φεία του Υφυπουργού Πολιτισμού και Αθλητισμού καθώς 
και του Γενικού Γραμματέα Αθλητισμού» για το έτος 2018, 
για υπερωριακή απασχόληση από τον ΚΑΕ 0511, ανέρχεται 
στο ποσό των 21.000€, για τριάντα (30) υπαλλήλους της 
Γενικής Γραμματείας Αθλητισμού, οι οποίοι υπηρετούν στη 
Διεύθυνση Οικονομικής ΥποστήριξηςΤομέα Αθλητισμού». 

10.Την ανάγκη προσφοράς υπηρεσιών και πέραν των 
ωρών υποχρεωτικής εργασίας, προσωπικού της Γενικής 
Γραμματείας Αθλητισμού, που απασχολείται σταΤμή- 

ματα της Διεύθυνσης Οικονομικής Υποστήριξης Τομέα 
Αθλητισμού για την κάλυψη των αυξημένων αναγκών 
των Τμημάτων, λόγω του γεγονότος ότι η υπερωριακή 
απασχόληση υπαλλήλων κρίνεται απαραίτητη για την 
εύρυθμη λειτουργία της Υπηρεσίας, αποφασίζουμε: 

Τροποποιούμε καισυμπληρώνουμετηναριθμ.ΥΠΠΟΑ/ 
ΓΔΥΑ/ΑΤΔΑΔΤΑ/546096/27389/5355/20-12-2017 (ΑΔΑ: 
60ΦΓ4653Π4-ΜΧΩ) απόφαση καθιέρωσης υπερωριακής 
απασχόλησης για το προσωπικό της Γενικής Γραμματείας 
Αθλητισμού ως προς το μέρος που αφορά το προσωπικό 
που υπηρετεί στο ΓραφείοΤύπου και Δημοσίων Σχέσεων 
για θέματα αρμοδιότητας Γ.Γ.Α. καθώς διαπιστώνεται η 
όλως εξαιρετική και άμεση ανάγκη για προσφορά ερ¬ 
γασίας πέραν του κανονικού ωραρίου, του προσωπικού 
της Γενικής Γραμματείας Αθλητισμού του Υπουργείου 
Πολιτισμού και Αθλητισμού, που απασχολείται σταΤμή- 
ματα της Δ/νσης Οικονομικής ΥποστήριξηςΤομέα Αθλη¬ 
τισμού, λόγω των αυξημένων εργασιακών αναγκών και 
της αναγκαιότητας προσφοράς υπερωριακής εργασίας. 


α)Εγκρίνεται η υπερωριακή απασχόληση, για το έτος 
2018 μήνα Δεκέμβριο καθ' υπέρβαση του υποχρεωτικού 
ωραρίου, για τους τριάντα (30) επιπλέον υπαλλήλους 
της ως άνω Διεύθυνσης μέχρι σαράντα (40) ώρες των 
κλάδων ΠΕ,ΤΕ και ΔΕ της Γενικής Γραμματείας Αθλητι¬ 
σμού του Υπουργείου Πολιτισμού και Αθλητισμού, που 
καλύπτουν οργανικές θέσεις. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως μέχρι 31-12-2018. 

Κατά τα λοιπά ισχύει η αριθμ.ΥΠΠΟΑ/ΓΔΥΑ/ΑΤΔΑΔ- 
ΤΑ/546096/27389/5355/20-12-2017 (ΦΕΚ 4603/Β7 
28-12-2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Δεκεμβρίου 2018 

Με εντολή Υφυπουργού 

Ο Γενικός Γραμματέας Αθλητισμού 

ΙΟΥΛΙΟΣ ΣΥΝΑΔΙΝΟΣ 

